****

**VI SØGER VALGTILFORORDNEDE OG BREVSTEMMEMODTAGERE**

Vi ved, der skal være valg til Europaparlamentet den 26. maj. Datoen for folketingsvalget kender vi endnu ikke, men det bliver snart udskrevet. Derfor skal vi nu i gang med at rekruttere de valgtilforordnede, som Københavns kommune har bedt os i Alternativet om at skaffe. Det drejer sig om i alt 169 valgtilforordnede, 23 valgstyrere og 7 valgformænd. Derudover skal vi finde 24 brevstemmemodtagere

Opgaverne er:

* De valgtilforordnede hjælper med at få valget afviklet på en god måde, dvs. modtager valgkort og udleverer stemmesedler, viser vælgere hen i stemmeboksene, overvåger at alle stemmesedler afleveres i stemmebokse SAMT ikke mindst: Deltager i optællingen af stemmer, når valgstederne er lukket
* Valgstyrerne og valgformændene er vejledere for de valgtilforordnede, og valgformanden har det overordnede ansvar for valgets afvikling på valgstedet
* Brevstemmemodtagerne skal sammen med en ansat i kommunen samle stemmer i private hjem/plejehjem hos vælgere, der ikke selv kan komme hen til valgstedet. Det sker i ugerne op til valget

De enkelte tilforordnede får direkte besked fra Københavns kommune om, hvor og hvornår de skal møde. Valgstederne er på kommunens skoler og andre institutioner i alle bydele.

Det er ikke svært, og du behøver ikke have prøvet det før, så meld dig endelig. Eneste krav er, at du skal være fyldt 18 år og bosiddende i Københavns kommune.

De tilforordnede, som Alternativet udpeger, skal være medlemmer af partiet. Hvis partierne ikke kan skaffe det fornødne antal, vil kommunen finde resten via opslag på kommunens hjemmeside. Kandidater kan godt være tilforordnede, men de må ikke være med til optælling af stemmer på eget parti.

Tilforordnede får en diæt udbetalt og kommunen sørger for forplejning i løbet af dagen, både kaffe, frokost og aftensmad. Kommunen inddeler alle tilforordnede i hold, som på skift arbejder og holder pause.

Og så er det et krav, at man møder på valgstedet ca. en time før valgstedet åbner og bliver, til alle stemmer på valgstedet er talt op og stemmeprotokollen er underskrevet. Det kan godt blive omkring midnat.

Gør en indsats for demokratiet og meld dig som valgtilforordnet ved at udfylde nedenstående og sende til kbh@alternativet.dk, mærket ”VALG”.

****

**VI SØGER VALGTILFORORDNEDE OG BREVSTEMMEMODTAGERE**

**Ja, jeg vil gerne være valgtilforordnet ved folketingsvalget og/ eller Europaparlamentsvalget 2019**

|  |  |
| --- | --- |
| Navn |   |
| Adresse  |  |
| Postnummer |  |
| Fødselsdag og år |  |
| Email |  |
| Telefon |  |

|  |  |  |
| --- | --- | --- |
| *Sæt kryds* | Ja | Nej |
| Erfaring som valgtilforordnet |  |  |
| Hvis de 2 valg ikke bliver samme dag: Jeg melder mig til både folketings- og Europa-parlamentsvalg |  |  |
| Jeg melder mig kun til folketingsvalg |  |  |
| Jeg melder mig kun til Europa-parlamentsvalg 26. maj |  |  |
| Jeg melder mig som brevstemmemodtager |  |  |

Vi tilstræber, at du bliver tilforordnet i den bydel, hvor du bor, men vi kan ikke love det.